**PASKAIDROJUMA RAKSTS**

Kuldīgas novada domes saistošajiem noteikumiem Nr. \_\_\_\_

**“Grozījumi Kuldīgas novada domes saistošajos noteikumos Nr. 15/2023**

**“Kuldīgas novada Iedzīvotāju padomes nolikums””**

|  |  |
| --- | --- |
| 1. Mērķis un nepieciešamības pamatojums | Saistošo noteikumu (turpmāk – Noteikumi) izdošanas mērķis ir izveidot konsultatīvu institūciju – Kuldīgas novada Iedzīvotāju padomi (turpmāk – Padome). Padomes tiek veidotas šādās Kuldīgas novada teritoriālajās vienībās: Alsungas pagastā, Ēdoles pagastā, Gudenieku pagastā, Īvandes pagastā, Kabiles pagastā, Kurmāles pagastā, Laidu pagastā, Nīkrāces pagastā, Padures pagastā, Pelču pagastā, Raņķu pagastā, Rendas pagastā, Rudbāržu pagastā, Rumbas pagastā, Skrundas pagastā, Snēpeles pagastā, Turlavas pagastā, Vārmes pagastā, Skrundas pilsētā un Kuldīgas pilsētā.  Noteikumos ir aktualizēta Padomes vēlēšanu un darba organizācijas kārtība. Noteikumi nosaka Padomes kompetenci, Padomes locekļu skaitu, ievēlēšanas kārtību un darbības termiņu, Padomes darba organizāciju un kārtību, kādā pašvaldības institūcijas izskata Padomes iesniegumus.  Noteikumi pieņemti 26.10.2023., stājās spēkā 08.11.2023., taču, izvērtējot citu pašvaldību pieredzi, kā arī, uzklausot Kuldīgas novada pašvaldības organizētajās kopsapulcēs izteiktos viedokļus, lai Padomes vēlēšanu procesā tiktu iesaistīti pēc iespējas vairāk attiecīgo pagastu, pilsētu iedzīvotāji, nepieciešams veikt Noteikumu grozījumus. |
| 1. Fiskālā ietekme uz pašvaldības budžetu | Nav prognozējamas būtiskas negatīvas ietekmes uz Pašvaldības budžetu, jo nav nepieciešamības veidot jaunas institūcijas, Padomes locekļu darbs nav algots.  Padomes sēžu organizēšanai padome izmanto pašvaldības īpašumā esošas telpas, iekārtas un aprīkojumu, iepriekš to saskaņojot ar attiecīgās pagasta/pilsētas pārvaldes vadītāju. Tādējādi tiek izmantoti pašvaldības rīcībā esošie resursi un netiek radītas papildu izmaksas. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Pozitīva sociālā ietekme, sabiedrībai tiek dota iespēja iesaistīties pašvaldības darbā, pārstāvēt iedzīvotāju intereses un veicināt iedzīvotāju saikni ar Pašvaldību.  Noteikumu pieņemšana labvēlīgi ietekmēs apkārtējo vidi – tiks gādāts par pašvaldības administratīvās teritorijas labiekārtošanu un sanitārās tīrības uzturēšanu, pilsētvides ainavas un esošā kultūras mantojuma saglabāšanu. Tiks dota iespēja Padomēm iesaistīties dokumentu izstrādes darba grupās attīstības plānošanas jautājumos, kas skar attiecīgo pagasta/pilsētas teritoriju. |
| 1. Ietekme uz administratīvajām procedūrām un to izmaksām | Administratīvo procedūru izmaksas nav paredzētas. Pašvaldība par saviem līdzekļiem organizē padomes locekļu vēlēšanas un nodrošina padomes locekļus ar darbam nepieciešamajām telpām un iekārtām. |
| 1. Ietekme uz pašvaldības funkcijām un cilvēkresursiem | Pašvaldību funkcijas, kuru izpildei tiek izstrādāti šie Noteikumi:  1. gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu;  2. sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm;  3. sekmēt saimniecisko darbību pašvaldības administratīvajā teritorijā un sniegt tai atbalstu.  Padomes darbības nodrošināšanā tiek iesaistīti Kuldīgas novada pašvaldības administrācijas darbinieki, attiecīgā pagasta/pilsētas pārvaldes vadītājs un darbinieki. Padomes darbības nodrošināšanai jaunas darba vietas netiek veidotas. |
| 1. Informācija par izpildes nodrošināšanu | Izpildes nodrošināšanai papildu resursi nav nepieciešami. Noteikumu izpildi nodrošina katra attiecīgā pagasta/pilsētas iedzīvotāju kopsapulce, kurā Padome sniedz pārskatu par Padomes darbu. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Noteikumu projektu un dotu iespēju izteikt viedokli, Noteikumu projekts tiek publicēts Kuldīgas novada pašvaldības tīmekļa vietnē: www.kuldigasnovads.lv. Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas pašvaldības tīmekļa vietnē. Pēc sabiedrības viedokļa saņemšanas un izskatīšanas, saņemto priekšlikumu vai iebildumu apkopošanas, tos, izvērtējot lietderības apsvērumus, paredzēts iekļaut Noteikumos. Sabiedrības viedokļa izteikšanas termiņš noteikts divas nedēļas, tas ir no 2024. gada\_\_. jūnija līdz 2024. gada \_\_. jūnijam. Pašvaldībā … viedoklis/komentārs par Noteikumu projektu. Noteikumus un paskaidrojuma rakstu izsludinās, tos publicējot oficiālajā izdevumā “Latvijas Vēstnesis”. |